Osiyo Kubogi-2019. O`zbekistondan besh hakam ishlaydi

Yana roppa-rosa bir oydan keyin Birlashgan Arab Amirliklarida Osiyo Kubogi musobaqasi boshlanadi. 
Mazkur musobaqada rekord darajadagi hakamlar guruhi ish olib boradi. Jumladan, OFK ushbu musobaqaga 5ta hududiga kiruvchi jami 19ta mamlakatdan 60 nafar hakamni taklif qildi. Shulardan 30 nafar bosh hakamlar bo`lsa, yana 30 nafari referi assistentlaridir.
O`zbekistondan Osiyo Kubogida quyidagi hakamlar ishlashga taklif etilgan:
Ravshan Ermatov (Bosh hakam)
Valentin Kovalenko (Bosh hakam)
Ilgiz Tantashev (Bosh hakam)
Jahongir Saidov (Yordamchi hakam)
Abduhamidullo Rasulov (Yordamchi hakam)
Osiyo futbol konfederasiyasi rasmiy saytida ta`kidlanishicha, mazkur hakamlar murakkab sinovlar orqali tanlab olingan. Ularning bilimlari, o`yinni boshqarish qobiliyatlari, jismoniy tayyorgarliklari jiddiy ravishda tekshirilgan. 
Mazkur rasmiy shaxslar musobaqa davomida turli vazifalarni bajarishadi: o`yinni boshqarishdan tortib, zaxira hakami, shuningdek, VAR tizimi bo`yicha yordamchi hakam vazifalarini bajarishadi.